kardosdrur/scandi-wiki huggingface dataset:
Gressholmen

Gressholmen er en ø i indre Oslofjord, nær Akersneset i Oslo centrum.

Der går båd fra Rådhusbrygge 4 til øen (før 21. marts 2015 gik bådene fra Vippetangen). 

Gressholmen hænger sammen med Rambergøya og Heggholmen, og dækker knap 15 hektar. Store dele af området er et naturreservat, men der findes også bådehavn og enkelte huse og hytter på øen. Gressholmen var tidligere kendt for sine mange vildkaniner, men disse blev udryddet i påsken 2007 fordi deres græsning medførte erosion og ødelæggelse af den beskyttede  flora.

Gressholmen-Rambergøya naturreservat blev oprettet i 1992, for at beskytte et værdifuldt vådområde.

Oslos første flyveplads, Gressholmen sjøflyhavn, blev åbnet her i 1927. Her findes også en række badesteder, og blandt andet en   naturiststrand. Gressholmen kro holder åbent i sommerhalvåret. Den lukkede i 2015 etter 25 års drift, men er genåbnet i 2017 med nye ejere.

Eksterne kilder og henvisninger

 Oslo kommune, Friluftsetaten: Turguide til øerne
 Gressholmen Kro
 Gressholmen Båtforening
 Bymiljøetatens badeinfo
 Gressholmen kro – rehabilitering 

Øer i Oslo
Øer i Oslofjorden
Niklas Eg

Niklas Eg (født 6. januar 1995 i Kibæk) er en dansk cykelrytter, der kører for . Han er desuden bror til cykelrytteren Simone Eg

Meritter 

2012
1. plads samlet, Course de la Paix Juniors
1. plads, 1. etape, Rothaus Regio-Tour (holdtidskørsel)
2. plads samlet, Rothaus Regio-Tour

2017
2. plads samlet, Grand Prix Priessnitz spa
2. plads samlet, Kreiz Breizh Elites
3. plads samlet, Tour de l'Avenir
4. plads samlet Giro della Valle d'Aosta
6. plads Sundvolden GP

2018
5. plads samlet Kroatien Rundt
2019
5. plads samlet Tour of Utah

Deltagelse i Grand Tours

Referencer

Eksterne henvisninger 

 

Mandlige cykelryttere fra Danmark
Hans Flemming Kragh

Hans Flemming Kragh (født 11. januar 1940 i Nykøbing Falster, død 8. maj 2017), bedre kendt som Gogge, var en dansk skribent, forfatter og lektor. Kragh var tv-anmelder ved Ekstra Bladet i næsten 25 år og var ansat på avisen fra 1983 til 2011. Kragh blev cand.mag. i dansk og fransk den 10. januar 1970 og blev umiddelbart efter ansat som lærer på Svendborg Gymnasium, hvor han underviste i 32 år fra 1970 til 2002.
Kragh blev i sin nekrolog, skrevet af tidligere ansvarshavende chefredaktør på Ekstra Bladet, Bent Falbert, beskrevet som "vittig, slagfærdig, indbildsk, venstreorienteret, stædig, hyggelig - og yderst velskrivende."

Baggrund 
Hans Flemming Kragh var søn af en advokat, der stod bag advokatfirmaet Kragh & Marcussen i Nykøbing Falster og døde i 1988. Kraghs morfar var Kgl. Hof-fiskehandler og døde i 1948.

Privatliv 
Hans Flemming Kragh var gift to gange og fik tre børn. Kragh boede i mange år i Svendborg i et hus med udsigt over Svendborg Sund. Huset købte han ved hjælp af en millionarv efter sin fars død i 1988.

I 2010 fik Kragh konstateret Parkinsons sygdom, og han blev tiltagende dement indtil sin død. Demensen blev imidlertid aldrig mere fremskreden, end at han stadig kunne genkende hele sin familie. Kragh levede sine sidste år på et plejehjem i København, hvor han døde i en alder af 77 år den 8. maj 2017 som følge af en lungebetændelse.

Bibliografi 
 ATS gennem 70 år (2002)
 Lorteland: De tog gas på danskerne - fra Holberg til Gintberg (2005)

Referencer 

Lektorer fra Danmark
Journalister ved Ekstra Bladet
Andreas Dorau

Andreas Dorau (født 19. januar 1964) er en tysk musiker. Hans bedst kendte hit i Tyskland er sangen Fred vom Jupiter fra 1981. I Frankrig landede han med sangen Girls in Love fra 1996 et Top 10-hit. Flere af Doraus sange blev spillet i det danske tv-sketchprogram Casper & Mandrilaftalen på DR2. Blandt andet var sangen "Komm Wieder" fra albummet Neu! programmets titelmelodi.

Diskografi

Albummer 
 1981: Blumen und Narzissen
 1983: Die Doraus und die Marinas geben offenherzige Antworten auf brennende Fragen
 1988: Demokratie
 1992: Ärger mit der Unsterblichkeit
 1994: Neu!
 1997: 70 Minuten Musik ungeklärter Herkunft
 2005: Ich bin der eine von uns beiden
 2011: Todesmelodien
 2014: Aus der Bibliothèque
 2017: Die Liebe und der Ärger der Anderen

Kavalkader 
 1995: Ernte (Best of Atatak Releases)
 1995: Was ist N.E.U. (Remixe)
 1995: Elektronik gegen Härte (Mixtape)
 2014: Hauptsache Ich (Best Of)

Singler og EP'er 
 1981: Der lachende Papst
 1981: Lokomotivführer
 1981: Fred vom Jupiter (Die Doraus & die Marinas)
 1982: Kleines Stubenmädchen
 1983: Die Welt ist schlecht
 1985: Guten Morgen Hose (Kurzoper), EP mit Holger Hiller (Ata Tak)
 1988: Demokratie
 1994: Stoned Faces Don’t Lie
 1995: Das Telefon sagt Du
 1995: Die Sonne scheint
 1996: Girls in Love
 1997: So ist das nun mal
 1998: Die Menschen sind kalt
 2004: Durch die Nacht (mit Justus Köhncke)
 2005: Straße der Träume
 2005: Kein Liebeslied
 2005: 40 Frauen
 2006: Wir sind keine Freunde
 2011: Größenwahn
 2011: Stimmen in der Nacht
 2014: Flaschenpfand

Remixes 
 1996: Blümchen – Boomerang (DJ IT Remix)
 1997: Stereo Total – Schön von hinten (Andreas Doraus 'Schön von unten' Remix)
 2000: Paula – Als es passierte (Andreas Dorau Remix)

Filmografi 
 1982: Die letzte Rache
 1992: Schlag dein Tier
 1998: Die Menschen sind kalt

Referencer 

Sangere fra Tyskland
Casper & Mandrilaftalen
Pælevad

Pælevad (dansk) eller Peelwatt (tysk) er navnet på en gade og et statistisk distrikt i det sydlige Flensborg i bydelen Sydstaden. Distriktet er beliggende øst for Rude, vest for Tostrup og nord for Jaruplund. Området er præget af store erhvervsområder.

Pælevad gennemskæres af de store indfaldsveje til Slesvig og Egernførde (Slesviggade og Egernførde Landevej)<ref>Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Flensborg 2009, side 86</ref>. Grænsen til Sporskifte markeres af motortrafikvejen B 200.

Pælevad har fået sit navn af Pælevadå (Peelwatt el. Peelwattau''), en tilløb til Skærbæk. Åen udspringer nordøst for Hvilbjerg tæt på Volstrup Skov og udmunder efter 4,5 km i Skærbækken (Flensborg Møllesstrøm). Navnet er en sammensætning af pæl og vade og henviser til et tidligere vadested med pæler. Stedet er beliggende i et vådområde med flere mindre bækker. Ved Tastrup findes tilsvarende et Pælebjerg. Området hører historisk til Ugle Herred.

Noter 

Bydele i Flensborg
Gibbs Aquada

Gibbs Aquada er et amfibiefartøj, som er blevet udviklet af Gibbs Sports Amphibians. Den er i stand til at køre over 160 km/t på land og 50 km/h  (27 knob) på vand. I stedet for at tiløje hjul til en båd eller lave en bil der kan flyde, blev Aquadaen designet fra grunden for at kunne yde godt både til lands og til vand. Den indeholder over 60 patenter, der dækker tekniske innovationer.

Gibbs Aquada blev produceret i et begrænset antal som en konceptbil i 2003 og 2004. Den har en 2.5L Rover V6 motor.

I 2004 brugte Richard Branson, ejeren af Virgin Group, Gibbs Aquada til at sætte en rekort for at krydse Den Engelske Kanal i et amfibiefartøj. Branson skar 4 timer og 20 minutter af den tidligere rekord på 6 timer, som havde stået siden slutningen 1960'erne. Den officielle tid blev 1 timer, 40 minutter og 6 sekunder.

I august-nummeret fra 2004 af Top Gear-magasinet kørte journalist Paul Walton en Aquada i Monaco havn under Monacos Grand Prix for at kunne se løbet gratis. Han skrev, at Aquadaen var hurtig og responsiv både i og uden for vandet, men at den var for lav til, at han kunne se løbet.

Aquadaen blev udviklet i Auckland i New Zealand. Efterfølgeren er Gibbs Humdinga og Gibbs Quadski.

Se også 
 Amphicar (1961)
 Gibbs Humdinga (2006)
 Gibbs Quadski (2006)
 WaterCar
 Rinspeed sQuba

Referencer

Eksterne henvisninger 
 Gibbs Technologies official website 
 website of Paul Walton who drove the Aquada for Top Gear magazine

Amfibiefartøjer
Kehraus

Kehraus (af kehren 'feje' og aus 'ud') eller Großvatertanz ('bedstefardans') er oprindelig navnet på en gammel tysk dans, kædedans, hvormed man tidligere  afsluttede bryllupshøjtideligheden, umiddelbart før brudens uddansning og andre festligheder.

Enkelte steder – for eksempel i Thüringen – synges der til kehraus en vise der begynder: "Und als der Großvater die Großmutter nahm". Schumann har anvendt melodien flere gange, blandt andet i sidste sats af sine Papilions. Også Bach har indflettet den i sin Bauernkantate fra 1742. 

Kehraus er ikke længere udelukkende benævnelsen på nogen særlig dans, men kan benyttes som betegnelse for den sidste afdansning, den hvormed man "fejer ud", navnlig når den har en lidt vild og fejende karakter, overført betydning.

Kilde
 "Kehraus" af Salomon Levysohn i Salmonsens konversationsleksikon, bind 13, side 743

Noter

Eksterne henvisninger
 "Kehraus" hos Dwds.de, Digitales Wörterbuch der deutschen Sprache
 Teksten "Aalborg Købmænd Gennem 500 Aar" fra Archive.org nævner en fordanskning 'kjøraus' :  "... den gale  Kjøraus, som vi altid dansede, naar vi havde spist og drukket vor Punsch, ...". Det nævnes også i henvisningen til Den Store Danske ("...de fordanskede navne kjørovs og kjøraus".)

Dans
Tyske ord og vendinger
Bingsfossen

Bingsfossen er et vandfald i Glomma ved Sørumsand i Akershus, Norge. Det har et fald på 4 meter, og blev i 1978 udbygget med vandkraftværk og damluger til Bingsfoss kraftverk.

Riksvei 171 går over dæmningen.

Hvis der var en sluse i forbindelse med denne dæmningen og ved Rånåsfoss ville det være mulig at tage med yacht fra Solbergfoss i Askim, til Fåberg nord for Lillehammer i Mjøsa. Sluse i dæmningen ved Funnefoss vil kunne give forbindelse til Storsjøen i Odalen og Glåma til Kongsvinger kraftverk.

Litteratur 
 Gjerde, Harald: «Bingsfoss-stranda friluftsområde» , Øyeren informasjonssenter

Eksterne henvisninger 
 «Bingsfoss», Akershus Energi
 «Bingfossen» , utdrag fra Søbye, Øystein: Eventyrlige Romerike. Orion forlag 1999.

Vandfald i Norge
Østlandets geografi
Søren Randa-Boldt

Søren Randa-Boldt (født 4. oktober 1971) er en dansk fodboldtræner, der er den nuværende cheftræner for HB Køges kvinder i Gjensidige Kvindeligaen. I august 2017, tiltrådte han som midlertidig landstræner for Danmarks kvindefodboldlandshold, hvor han erstattede Nils Nielsen. Ved årsskiftet blev han erstattet af Lars Søndergaard.

Derudover har han været landstræner for U/19-landsholdet for kvinder fra 2008 til april 2021. Han har også været træner for Herfølge Boldklub (2008), Skovlunde IF (2004-2007), Brøndby IF (2000-2004) og Vanløse (ungdom) (1988-1999). Som aktiv spillede han i Vanløse IF fra 1980 til 2000. Han er uddannet elektriker (1992).

Referencer 

 
Fodboldtrænere fra Danmark
Trænere for Danmarks kvindefodboldlandshold
Florence (flertydig)

Der findes flere artikler der indeholder navnet Florence (som også er det engelske navn for Firenze):

Steder 
 Florence – by i delstaten Arizona, USA
 Florence (Alabama) – by i delstaten Alabama, USA
 ADX Florence – amerikansk fængsel i staten Colorado

Navne 
 Florence Nightingale – grundlægger af moderne sygepleje
 Florence Ballard – amerikansk sangerinde
 Florence Griffith-Joyner – amerikansk atletikudøver
 Florence Lawrence – canadisk opfinder og stumfilmskuespiller
 Florence Devouard – fransk ingeniør og tidligere formand for Wikimedia Foundation
 Florencio Campomanes – filippinsk politolog og skakspiller

 Florence and the Machine – engelsk musikprojekt

Film 
 Florence (film) – britisk film fra 2016 instrueret af Stephen Frears (originaltitel: Florence Foster Jenkins)

Andet 
 (3122) Florence – nærjords-asteroide
Wall of Honour (Brøndby IF)

Wall of Honour er en liste over A-landsholdspillere i Brøndby IF, placeret ved indgangen til Sydsiden på Brøndby Stadion. Siden Michael Laudrup som den første spiller i Brøndby IF kom på det danske landsholdshold i Juni 1982, har over 100 spillere siden da været inde omkring deres respektive landshold - udover Danmark har Brøndby også fået spillere fra Nigeria, Norge, Litauen, Burkina Faso, Sverige, Færøerne, Marokko, Island, Zambia, Australien, Gambia, USA, Finland, Sydafrika, Jamaica, Costa Rica, Polen, Ungarn, Tjekkiet, Kosovo, Slovakiet, Paraguay og Tunesien på landsholdet.

Wall of Honour 
Spillere som stadigvæk er i klubben er mærket med fed skrift:

Referencer 

Brøndby IF
Bombesprængningen ved Parsons Green

Bombesprængningen ved Parsons Green var et bombeangreb, der fandt sted 15. september 2017 kl. 8.20 i et London Underground-tog ved stationen Parsons Green. Islamisk Stat tog skylden for eksplosionerne, som myndighederne efterforsker som terror.

Bomben, der sårede 30 mennesker, befandt sig i en plasticspand, der stod i en køletaske fra Lidl. Pga. en fejl gjorde den mindre skade end den kunne have gjort. Dagen efter blev en 18-årig person anholdt i Dover af Scotland Yard. Hændelsen betød, at de britiske myndigheder hævede trusselsniveauet til det højeste niveau, kritisk, hvilket blandt andet medførte, at der kom flere bevæbnede politibetjente og militærfolk på gaden. Den 18-årige anholdt i Dover, der var kommet til England som en uledsaget forældreløs flygtning fra Iraq, blev i marts 2018 dømt for angrebet og fik en livtidsdom.

Referencer 

London
Attentater
Begivenheder i 2017
Lilleøre

Lilleøre er en halvø med strandeng på den nordøstlige kyst af Samsø, nordøst for fiskerlejet Langør. Halvøen,   der udgør den nordlige afgrænsning af Stavns Fjord er en del af naturfredningen af denne, og en del af Natura 2000- område nr. 55 Stavns Fjord, Samsø Østerflak og Nordby Hede.

Skansen
På lilleøre ligger en af de tre skanser der blev bygget omkring Stavns Fjord under Englandskrigene i begyndelsen af 1800-tallet, - de to andre ligger på Besser Rev og på øen Kyholm.  Danmarks  kyster.   Kystbatterierne  skulle fungere   som   et   værn   mod   fjendtlig   landgang  og   som  “kanonparaplyer”,  de  danske  skibe  kan  søge  
ind  under,  hvis  de  bliver  forfulgt.  Batteribeskyttelsen  var vigtig for  de  små  kanonbåde,  som  i  al  hast  blev bygget efter at resten af flåden er gået tabt. Langør, var havn og hjemsted for en del af disse kanonbåde.

Kilder og henvisninger
 Om fredningen på fredninger.dk
 Om skanserne oprindeligt udgivet af Århus Amt, nu via fredninger.dk

Stavns Fjord
Fredede arealer i Danmark
Samsø
Rollag Station

Rollag Station (Rollag stasjon) var en jernbanestation på Numedalsbanen, der lå ved byområdet Rollag i Rollag kommune i Norge.

Stationen åbnede som holdeplads 20. november 1927, da banen blev taget i brug, og blev opgraderet til station 15. maj 1929. Den blev nedgraderet til trinbræt i januar 1971. Persontrafikken på banen blev indstillet 1. januar 1989, og samtidig blev al trafik på banen indstillet fra Rollag og nordpå til endestationen Rødberg. Resten af banen fra Rollag og sydpå til Kongsberg er efterfølgende blevet benyttet til lejlighedsvis kørsel med godstog og veterantog.

Stationsbygningen blev opført i 1924 efter tegninger af NSB Arkitektkontor. Bygningen blev renoveret i 2007, og i 2010 åbnede der en café i den gamle stationsbygning. I 2014 blev caféen omdannet til en gourmetrestaurant.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Rødberg Station

Rødberg Station (Rødberg stasjon) var en jernbanestation på Numedalsbanen, der lå ved byområdet Rødberg i Nore og Uvdal kommune i Norge. Rødberg var endestation for Numedalsbanen, der udgik fra Kongsberg. 

Stationen åbnede for ekspedition af tog, passagerer og gods, da banen blev taget i brug 20. november 1927. Al trafik på banen mellem Rollag og Rødberg blev indstillet 1. januar 1989, hvorved stationen blev nedlagt.

Stationsbygningen var oprindeligt en kontorbygning for vandkraftværket Nore kraftanlegg, hvis anlæggelsen også var årsagen til at banen blev anlagt helt til Rødberg. Udover stationsbygningen har stationen også drejeskive og remise.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Rødberg vokterbolig Station

Rødberg vokterbolig Station (Rødberg vokterbolig holdeplass) var en jernbanestation på Numedalsbanen, der lå i Nore og Uvdal kommune i Norge. Med sin placering 395 meter over havet var den banens højeste punkt.

Stationen åbnede som trinbræt 16. november 1929, to år efter at banen blev taget i brug. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Paa Sneen

"Paa Sneen" er et dansk digt af Emil Aarestrup udgivet i samlingen Digte i 1838. 

I digtet ser det mandlige subjekt en kvinde i det vinterlige landskab, og han drages mod hende, men kan tilsyneladende ikke tage kontakt til hende. I stedet skaber han en imaginær erotisk kontakt mellem personernes skygger.

Digtet består af ti strofer på hver fire linjer, hvis anden og fjerde linjer rimer.

"Paa Sneen" indgår i lyrikantologien af 12 digte i Kulturkanonen fra 2006.

Referencer 

Digte fra Danmark
Litteratur i 1838
Kulturkanonen
Malaysias Grand Prix 2017

Malaysias Grand Prix 2017 (officielt navn: 2017 Formula 1 Petronas Malaysia Grand Prix) var et Formel 1-løb som blev afholdt 1. oktober 2017 på Sepang International Circuit udenfor Kuala Lumpur i Malaysia. Det var det femtende løb i Formel 1-sæsonen 2017 og 19. gang at Malaysias Grand Prix blev arrangeret. Dette var også det sidste Malaysias Grand Prix, eftersom løbet ikke har kontrakt for Formel 1-sæsonen 2018.

Løbet blev vundet af Max Verstappen fra Red Bull, mens andenpladsen gik til Lewis Hamilton fra Mercedes og tredjepladsen gik til Red Bulls Daniel Ricciardo.

Resultater

Kvalifikation

Løbet 

Noter til tabellerne:
 - Sebastian Vettel fik ikke sat en tid i Q1, men fik tilladelse fra løbsledelsen til at starte i løbet.
 - Kimi Räikkönen kom ikke til startgriden på grund af et problem med motorenheden.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Malaysias Grand Prix
Formel 1 2017
Intensiv MC

Intensiv MC (IMC) (Født Malthe Nielsen 16. november 1992 i Aalborg) er en dansk rapper, musiker, og sangskriver. Han er del af musikkollektivet HvadEvigt som indbefatter Danni Toma, Lord Siva, Noodle & Bulut LOC. Intensiv er kendt for sit knivskarpe flow og brutale tekster og skabte sig via sine soloudgivelser et navn i den danske Hiphop-undergrund

Karriere 

Fra år 2012 til år 2014 var Intensiv medlem af Hiphop-gruppen ForsvundenSammenhæng som bestod af Intensiv MC, Lord Siva & Dj Eazy. Herefter gik Intensiv solo og debuterede i 2014 med EP'en "Et Længe Ventet Drama". EP'en blev omtalt for sin eastcoast-inspirerede lyd og for Intensiv MC's aggressive flow og rim. I 2014 var Intensiv med på Hukaos/Hvadevigt Minitour som optrådte i Århus og København . Samme år spillede HvadEvigt & Hukaos på Roskilde Festivals Street City skatescene. Intensiv spillede ligeledes til Distortion 2014 på "Streetz Made Us Scenen", hvor blandt andre L.O.C., Gilli, Amro & Pede B optrådte.

I 2015 udkom den opfølgende EP "Dramaet Fortsætter" som modtog gode anmeldelser. I 2016 var Intensiv med på New Era Tour sammen med Sleiman, DC & ArtigeArdit.

I 2017 udkom 3. EP "Dramaet Længe Leve".

I 2022 udkom Intensivs debutalbum "Fra Overdosis Til Overklassen". Albummet modtog 5 stjerner i Gaffa

Diskografi

Album 

 2022 - Fra Overdosis Til Overklassen

EP'er 
 2014 - Et Længe Ventet Drama
 2015 - Dramaet Fortsætter
 2017 - Dramaet Længe Leve

Singler 

 2019 - Rebets Greb (Produceret af Danni Toma).
 2020 - Essensen (Produceret af Masta JLJ) - (Fra Overdosis Til Overklassen).
 2020 - Gadebarns Roman (Produceret af Femmar).
 2020 - Gadehjørnet (Produceret af Masta JLJ) - (Fra Overdosis Til Overklassen).

Features og Gæsteoptrædener 
 2012 - Oxygen (Single) - ForsvundenSammenhæng -
 2013 - Skudår ft. Danni Toma (Single) - ForsvundenSammenhæng
 2013 - Verbalt Røveri ft. Bulut LOC (Single) - ForsvundenSammenhæng
 2014 - Fremad - Ordet på Gaden - (Sang nr 14. "DJ Eazy feat. Intensiv MC & Bulut LOC - K.R.I.M.I.N.E.L").
 2014 - Stærkt - Ordet på Gaden - (Sang nr 19. "Intensiv MC - Når Ens Verden Den Kollapser").
 2014 - Genfødt - Ordet på Gaden - (Sang nr 18. "ForsvundenSammenhæng - En Ting Eller To").
 2015 - Spytbakken 6 - Echo Out CPH - (Sang nr 9. "Intensiv MC - Ingen Glemmer").
 2016 - Frosne Passager - Svend Spyt - (Gæstevers på sang nr 7 "Farezonen").
 2018 - Dannebroen - Mund de Carlo (Gæstevers på "Stenbroen Remix").
 2019 - NikMedNakkenMusik - Machacha - (Gæstevers på sang nr 10. "Mexico").
 2019 - Primum Inceptum - Lasselyd ft. Intensiv MC (Sang nr 4. "Lykkepille").
 2019 - Primum Inceptum - Lasselyd ft. Intensiv MC (Sang nr 5. "De 7 Dødssynder").

Kilder og henvisninger

Eksterne henvisninger 

 

Rappere fra Danmark
Personer fra Aalborg
Hovedstadens Beredskab

Hovedstadens Beredskab oprettedes 1. januar 2016 ved sammenlægning af Dragør, Frederiksberg, Københavns og Vestegnens brandvæsener.
Dækningsområdet er de 8 ejerkommuner, Albertslund, Brøndby, Dragør, Frederiksberg, Glostrup, Hvidovre, København og Rødovre. Hovedstadens Beredskab har 11 brandstationer, fordelt imellem de 8 ejerkommuner. Christianshavns brandstation, Fælledvej brandstation, Tomsgården brandstation, Vesterbro brandstation, Østerbro brandstation, Hovedbrandstationen, Frederiksberg brandstation, Hvidovre brandstation, Glostrup brandstation, Store Magleby brandstation og Dragør brandstation.

Eksterne henvisninger 
 Hovedstadens Beredskabs hjemmeside

Redningsberedskaber
Etableret i 2016
Lindøya

Lindøya (41 hektar) er en ø i indre Oslofjord, nær Akersneset i Oslo centrum. Øen ejes af staten og blev bebygget med små hytter i 1920'erne, men den er tilgængelig for publikum. Der går båd fra Rådhusbrygge 4 til øen.

Hyttebebyggelsen og historien 
Brug av Lindøya for rekreation begyndte ikke med hytter, men med telte (deraf navnet Teltodden på sydsiden af øen). Det fortælles at det første telt blev sat op i 1905. Men da sommeren i Norge kan byde på både regn og kulde, begyndte folk at  opsætte småhytter måtte demonteres om efteråret. Mange af hytterne var opsat af medlemmer af Akerselvens bådforening. Lidt efter lidt lod man de små hytter blive stående hele året. Efter en sankthansfest med dans omkring 1920 blev der nedlagt forbud mod ophold på øen. Bådforeningen sendte da en ansøgning til skovdirektør Gjelstrup i Landbrugsministeriet om at folk fik lov til at beholde hytterne, mod at betale en grundafgift og oprette en organisation til opretholdelse af ro og orden.  Ministeriet gik ind for ansøgningen fra bådforeningen.

Dere kom strøm og vand til Lindøya i henholdsvis 1954 og 1960. 
Lindøya har 289 hytter og er opdelt i 16 roder. Hver rode har en rodemester som er kontaktled mellem hytteejerne og styret. 

Det er også andre sommerhuse på Lindøya. Disse går ikke under betegnelsen hytter, og i folkemunde hedder det at de befinder sig på Privaten.

Flybase 
Lindøya blev sommeren 1920 benyttet som base for Norsk Luftfartrederis vandflyverruter til Stavanger, Haugesund og Bergen. Driften blev nedlagt efteråret samme år, da det økonomiske klima i Norge på den tid ikke var klar for flyveruter. Da en ny vandflyverhavn for Oslo blev oprettet i 1927, var det på naboøen Gressholmen, hvor hangaren og rampen fortsat er intakt.

Lindøya naturreservat 
På den nordøstlige del af øen er 9,1 hektar beskyttet som Lindøya naturreservat. Arealet er domineret af fyrreskov med indslag af blandt andet berberis, ene, vrietorn, liljekonval, knoldet mjødurt, snerrearter, hjorterod og den meget sjældne svalerod. De centrale dele af skoven er mindre næringsrig og domineres af græsarter og moser.

Billedgalleri

Referenser

Litteratur

Eksterne henvisninger
  
 Øens websted

Øer i Oslo
Øer i Oslofjorden
In-N-Out Burger

In-N-Out Burgers er en kæde af fastfoodrestauranter i sydvestlige USA.

Fastfoodrestaurantkæder fra USA
Etableret i 1948
Violinbyggernes by

"Violinbyggernes by" er et dansk digt af Henrik Nordbrandt udgivet i digtsamlingen af samme navn i 1985 på Gyldendal.

Digtet er én lang strofe bestående af 25 urimede linjer.

"Violinbyggerne by" indgår som en del af lyrikantologien i Kulturkanonen fra 2006.

Referencer  

Digte fra Danmark
Litteratur i 1985
Kulturkanonen
Bundesstraße 77

Bundesstraße 77 er en primærrute i det nordlige Tyskland mellem Bustrup (Busdorf) ved Slesvig by og Breitenburg.

Eksterne henvisninger 

Forbundsveje i Tyskland